CELEX: 32005D0496
Language: el
Date: 2005-07-12 00:00:00
Title: 2005/496/EK: Απόφαση της Επιτροπής, της 12ης Ιουλίου 2005, για τροποποίηση της απόφασης 97/757/ΕΚ για τον καθορισμό των ειδικών όρων που διέπουν την εισαγωγή προϊόντων αλιείας και υδατοκαλλιέργειας καταγωγής Μαδαγασκάρης, όσον αφορά την αρμόδια αρχή και το υπόδειγμα υγειονομικού πιστοποιητικού [κοινοποιηθείσα υπό τον αριθμό Ε(2005) 2513]   (Κείμενο που παρουσιάζει ενδιαφέρον για τον ΕΟΧ)

14.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/84
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 12ης Ιουλίου 2005
   για τροποποίηση της απόφασης 97/757/ΕΚ για τον καθορισμό των ειδικών όρων που διέπουν την εισαγωγή προϊόντων αλιείας και υδατοκαλλιέργειας καταγωγής Μαδαγασκάρης, όσον αφορά την αρμόδια αρχή και το υπόδειγμα υγειονομικού πιστοποιητικού
   [κοινοποιηθείσα υπό τον αριθμό Ε(2005) 2513]
   (Κείμενο που παρουσιάζει ενδιαφέρον για τον ΕΟΧ)
   (2005/496/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/493/ΕΟΚ του Συμβουλίου, της 22ας Ιουλίου 1991, περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11 παράγραφος 1,
   Εκτιμώντας τα ακόλουθα:
   
               (1)
            
            
               Στην απόφαση 97/757/ΕΚ της Επιτροπής (2), η «Διεύθυνση Κτηνιατρικών Υπηρεσιών (ΔΚΥ) του Υπουργείου Εκτροφής» ορίζεται ως η αρμόδια αρχή της Μαδαγασκάρης για την εξακρίβωση και την πιστοποίηση της συμμόρφωσης των προϊόντων αλιείας και υδατοκαλλιέργειας με την οδηγία 91/493/ΕΟΚ.
            
         
               (2)
            
            
               Μετά από διοικητική αναδιάρθρωση στη Μαδαγασκάρη, αρμόδια αρχή ορίστηκε η «Direction de la Santé Animale et du Phytosanitaire (DSAPS) du Ministère de l’Agriculture, de l’Elevage et de la Pêche (MAEP) [Διεύθυνση Υγείας των Ζώων και των Φυτών (ΔΥΖΦ) του Υπουργείου Γεωργίας, Εκτροφής και Αλιείας (ΥΓΕΑ)]».
            
         
               (3)
            
            
               Η εν λόγω νέα αρχή είναι ικανή να εξακριβώνει αποτελεσματικά την εφαρμογή των ισχυόντων κανόνων.
            
         
               (4)
            
            
               Η DSAPS (ΔΥΖΦ) έχει παράσχει επίσημες διαβεβαιώσεις για τη συμμόρφωση με τα πρότυπα για υγειονομικούς ελέγχους και παρακολούθηση των προϊόντων αλιείας και υδατοκαλλιέργειας, όπως ορίζονται στην οδηγία 91/493/ΕΟΚ και για την τήρηση απαιτήσεων υγιεινής ισοδύναμων με αυτές που ορίζει η εν λόγω οδηγία.
            
         
               (5)
            
            
               Επομένως, η απόφαση 97/757/ΕΚ πρέπει να τροποποιηθεί αναλόγως.
            
         
               (6)
            
            
               Είναι σκόπιμο η παρούσα απόφαση να τεθεί σε εφαρμογή 45 ημέρες μετά την ημερομηνία της δημοσίευσής της στην Επίσημη Εφημερίδα της Ευρωπαικής Ένωσης, προβλέποντας την αναγκαία μεταβατική περίοδο.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 97/757/ΕΚ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο:
               «Άρθρο 1
               Η “Διεύθυνση Υγείας των Ζώων και των Φυτών (ΔΥΖΦ) του Υπουργείου Γεωργίας, Εκτροφής και Αλιείας (ΥΓΕΑ)” είναι η αρμόδια αρχή της Μαδαγασκάρης για την επαλήθευση και την πιστοποίηση της συμβατότητας των προϊόντων αλιείας και υδατοκαλλιέργειας με τις απαιτήσεις της οδηγίας 91/493/ΕΟΚ.»
            
         
               2)
            
            
               Το άρθρο 2 αντικαθίσταται από το ακόλουθο:
               «Άρθρο 2
               Τα προϊόντα αλιείας και υδατοκαλλιέργειας καταγωγής Μαδαγασκάρης πρέπει να πληρούν τους ακόλουθους όρους:
               
                           1)
                        
                        
                           κάθε αποστολή πρέπει να συνοδεύεται από αριθμημένο πρωτότυπο υγειονομικό πιστοποιητικό, δεόντως συμπληρωμένο, υπογεγραμμένο, με ημερομηνία, αποτελούμενο από ένα μόνο φύλλο, υπόδειγμα του οποίου εμφαίνεται στο παράρτημα Α·
                        
                     
                           2)
                        
                        
                           τα προϊόντα πρέπει να προέρχονται από εγκεκριμένες εγκαταστάσεις, πλοία-εργοστάσια, ψυκτικές αποθήκες ή καταχωρισμένα πλοία-ψυγεία που εμφαίνονται στον κατάλογο του παραρτήματος Β·
                        
                     
                           3)
                        
                        
                           κάθε συσκευασία, εκτός από την περίπτωση των χύμα κατεψυγμένων αλιευτικών προϊόντων που προορίζονται για την παραγωγή διατηρημένων τροφών, πρέπει να φέρει με ανεξίτηλα γράμματα τη λέξη “ΜΑΔΑΓΑΣΚΑΡΗ” και τον αριθμό έγκρισης/καταχώρισης της εγκατάστασης, του πλοίου-εργοστασίου, της ψυκτικής αποθήκης ή του πλοίου-ψυγείου προέλευσης.»
                        
                     
         
               3)
            
            
               Το σημείο 2 του άρθρου 3 αντικαθίσταται από το ακόλουθο:
               «2.   Στα πιστοποιητικά πρέπει να εμφαίνεται το όνομα, η ιδιότητα και η υπογραφή του αντιπροσώπου της ΔΥΖΦ-ΥΓΕΑ, καθώς και η επίσημη σφραγίδα της, με διαφορετικό χρώμα από εκείνο των άλλων ενδείξεων που περιλαμβάνονται στο πιστοποιητικό.»
            
         
               4)
            
            
               Το παράρτημα A αντικαθίσταται από το κείμενο του παραρτήματος της παρούσας απόφασης.
            
         Άρθρο 2
   Η παρούσα απόφαση εφαρμόζεται από τις 28 Αυγούστου 2005.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Ιουλίου 2005.
      
         
            Για την Επιτροπή
         
         Μάρκος ΚΥΠΡΙΑΝΌΥ
         
         
            Μέλος της Επιτροπής
         
      
   
   
      (1)  ΕΕ L 268 της 24.9.1991, σ. 15· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 307 της 12.11.1997, σ. 33.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ A
            ΥΓΙΕΙΟΝΟΜΙΚΟ ΠΙΣΤΟΠΟΙΗΤΙΚΟ
            για τα προϊόντα αλιείας καταγωγής Μαδαγασκάρης που προορίζονται για εισαγωγή στην Ευρωπαϊκή Κοινότητα, εκτός των δίθυρων μαλακίων, των εχινοδέρμων, των χιτωνοφόρων και των θαλάσσιων γαστεροπόδων υπό οιαδήποτε μορφή